હવામાન ખાતાએ જણાવ્યું હતું કે 'આજે, નૈઋત્યનું ચોમાસું આગળ વધ્યું છે અને તેમાં કેરળ ઉપરાંત તમિલનાડુ અને બંગાળના અખાતના અનેક ભાગોમાં પહોંચી ગયું છે. કેરળમાં તે ત્રણ દિવસ અગાઉ એટલે કે ૨૮ મે, ૨૦૧૮ના રોજે પહોંચ્યું છે. સામાન્યપણે ચોમાસું દર વર્ષે પહેલી જૂનની આસપાસ પહોંચે છે અને દોઢ મહિનામાં સમગ્ર દેશને આવરી લે છે. ચોમાસું સૌથી છેલ્લે રાજસ્થાનના શ્રી ગંગાનગરમાં ૧૫ જુલાઇએ પહોંચતું હોય છે.' ચોમાસાએ સતત બીજા વર્ષે વહેલી પધરામણી કરી છે. ગત વર્ષે ૩૦ જૂને તેનું આગમન થયું હતું. મેંગ્લુરુમાં વરસાદને કારણે શહેરની માળખાકીય સ્થિતિ હચમચી ગઇ છે અને છેલ્લાં અનેક વર્ષોમાં પહેલી વખત મોટાભાગના વિસ્તારોમાં પૂરની સ્થિતિ સર્જાઇ છે અને જનજીવન અસ્તવ્યસ્ત થઇ ગયું છે.